
Bogdan Stoica: Userism electoral pe muzica 
Coldplay! Incă e legal să nu fim toţi la fel, ca în 
comunism 

E jale mare în presa progresistă. Se pare că solistul trupei Coldplay este foarte 
afectat că fanii l-au huiduit pe Babasha, un manelist pe care el l-a urcat pe scena 
concertului, „în numele sprijinului pentru minorități, pentru cei fără de putere”. 
Însuși marele editorialist concediat recent scrie că artistul este „extrem de afectat”. 


Zdai seama că dacă s-a supărat ăla, s-au supărat toți culții'n cap ai României 
moderne. Bomboana de pe colivă a fost pusă de un mare sociolog, care a scris că cei 
care au reacţionat negativ la prezența manelistului pe scena concertului Coldplay - 
duc să mănânce o saorma cu de toate și să bea o bere la Hanul Drumetului. Cum a. 
veni, ce-i califică să fie critici ai manelelor dacă sunt consumatori de mâncare 
orientală și fani ai spaţiilor de tip balcanic? 


Hai să le luăm pe rând. Să lămurim că niște băieţi nu vor să vorbim despre muzică, ci 
despre progresism. Că se dorește o permanentă campanie electorală, nu 
entertainment. Ca să știi ce te așteaptă până la toamnă. 


1. Dacă Coldplay voia să facă un turneu dedicat minorităţilor și celor lipsiţi de 
putere trebuia să scrie asta pe afiș. Să prevină clientul cumpărător de bilet că o 
să-i dea cu muzica proastă în cap în loc să-l încânte cu muzică bună. 


2. Dacă nu-ţi plac manelele nu ești nici exponent al white supremacy, nici rasist cu 
romii. Eşti normal. Ai voie să nu-ţi placă manelele așa cum Babașa nu dă pe la 
Operă. 

3. Dacă cei de la Coldplay voiau să susțină oamenii lipsiţi de putere din lumea 
muzicală ar fi fost bine să se îndrepte spre un tip ca Leșe, sau spre surorile 
Oșoianu, exponențţi de succes ai muzicii populare, uitată, nepromovată și 
nebugetată tocmai pentru că este o moștenire culturală românească. Manelele 
chiar nu au nevoie de sprijin, se descurcă foarte bine. 


4. Logica sociologului este cel puţin hilară. Vezi Doamne, dacă mănânci shaorma 
TREBUIE să-ţi placă manelele. Dacă petreci ocazional la Hanul Drumeţului 
TREBUIE să aplauzi la Babasha. Acest mare intelectual nu acceptă să 
experimentezi câte ceva din mai multe culturi și să rămâi critic cu unele fațete 
ale lor. Nu nene, trebuie să aderi cu totul. Nu mai e vorba de interacțiuni, ci de o 
ideologie. Nu mai poţi mânca o shaorma fără să devii altcineva. Nu te mai poți 
schimba, trebuie să te te porţi ca un taliban. lar lucrurile astea nu se discută la 
modul ipotetic. Nu, frate, dacă ai mâncat o shaorma anul trecut, gata, ești 
manelist. Mărturisește. Eliberează-te. leși din dulap, cum ar zice englezii. 


5. Povestea cu „trăirile lăuntrice ale artistului pe care trebuie să le suporti, orice 
ar fi, pentru că de-aia e artist“ e o prostie fără margini când vorbim despre artă 
contra bani. După logica asta, aș putea să-i strecor două coaste de porc în 
farfuria unui vegan dacă pe fața cârciumii mele scrie „artist culinar“? Tovarășii lui 
Babasha ar plăti pentru un bilet la un concert Tzancă Uraganu dacă din când în 
când ar cânta cineva Vivaldi la țambal? 


6. La fel de jalnic și de manipulator este argumentul „un om civilizat nu ar fi 
huiduit, putea doar să nu aplaude”. Pâi nu huiduiau civilizaţii de la rezist în 
Piaţa Victoriei? Nu s-au bătut lingviștii civilizaţi să introducă expresia MUIE PS” 
pe burtierele tv și pe pagina întâi a ziarelor? Când useriștii se tăvăleau pe jos 
prin Parlament invocând modificările legislative ale lui Dragnea (pe care le-a 
făcut fără probleme Cioloș) nu înjurau și huiduiau? 


7. Nu a fost nici o nuanţă, nici o scandare, nimic care să susțină ideea rasismului. 
Toată mizeria asta cu rasismul a apărut a doua zi după concert, la niște jurnaliști 
care ridică anual în jur de 500 de ode scurte și vioaie unor oameni ca Cioloș sau 
Barna. 


8. La al doilea concert, cel de joi, solistul de la Coldplay a zis exact invers decât 
propagandiștii români: că publicul e suveran pentru un artist, care e dator să-l 
iubească necondiţionat. Și să vezi fază — Babasha n-a mai fost huiduit, deși a 
cântat la fel de prost. Pâi unde-i rasismul, unde-i primitivismul, unde-s 
editorialele progresiste de joi, că azi deja pot fi folosite ca hârtie igienică? 


Inchei cu o concluzie și un mesaj pentru Babasha, manelistul de pe scena Coldplay. 


1. Mi se pare megarelevant că cei care iau apărarea manelelor pe scena unui concert 
rock plătit sunt cei care strigau „DNA să vină să vă ia” cu foarte puţin timp înainte să 
spună că „DNA face poliţie politică” pentru că-i luase pe ai lor. Sunt tot ăia care 
spuneau că că Băsescu este un mare luptător pentru democraţie, că trebuie să ne 
vaccinăm în loc să ne tratăm sau că Vlad Voiculescu are habar cum să conducă un 
minister. Timpul a arătat că toate urletele lor acopereau niște minciuni sau niște 
interese cât casa. 


2. Domnu' Babasha, dacă tot ţi-ai propus (citez) „să spargi barierele intre genurile 
muzicale din Romania“, nu mai bine închiriezi stadionul tu singur și vinzi bilete cui 
vrea să te asculte chiar pe tine? Fă tu toți banii din lume cu toţi fanii muzicii tale. Eu, 
de exemplu, n-am să vin. Spre deosebire de tine, eu vreau bariere între genuri 
muzicale. Și între biserici, și între partide, și între ţări și între sexe. Vreau toalete 
separate, vreau armata doar pentru bărbaţi, vreau nașterea doar pentru femei, vreau 
cârciumi aparte pentru manele și rock și pașaport la frontieră. Și mai vreau ca toți 
oligofrenii de presă care cred că pot certa oamenii pentru ceva ce se află în mintea 
lor să încerce să-și reprime aceste tendinţe dictatoriale. Din ce știu eu, încă e legal să 
nu fim toţi la fel, ca în comunism. 


#bogdan stoica #coldplay #comunism #manele #muzica 


#progresism #userism 


Cimpoi Adrian 


Cimpoi Adrian este absolvent al Universității din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

